Hilchen Sommerschild

Se egen artikkel om psykiateren Hilchen Thode Sommerschild. 

Hilchen Sommerschild (også omtalt som Helene; født 1756, død 1831) er omtalt som den første norske lærerinne.Meyer, side 16.

Hilchen, som var født Thode, blei i 1790 gift med kaptein Peter Henrich Sommerschild, som var kompanisjef i infanteriet ved Steinkjer. Han døde i 1798. Hilchen påtok seg da stillinga som «læremoder» ved Døtreskolen i Trondheim. Hun hadde sjøl ingen formell utdannelse, men kom fra et boklig hjem og hadde lært seg fransk.

Døtreskolen var fra 1801 en avdeling av Realskolen, som var etablert i 1783, da med elever av begge kjønn. Den utskilte skolen var den første jenteskolen i landet.Dagens Gerhard Schønings skole er en etterfølger av Realskolen.

Sommerschild var ikke den første som hadde stilling som læremoder. Det spesielle var at hun, i tillegg til å undervise i praktiske fag som håndarbeid, også var lærer i boklige fag, i dette tilfellet språk. I tillegg hadde hun bolig på skolen og førte tilsyn med reinhold og med jentenes oppførsel. Hun skulle «iagttage deres Forhold naar de ere i Gaarden, og efterspore hvorledes de skikke sig naar de begive sig til og fra Skolen».Sitert i Meyer, side 16, Lønna var 120 riksdaler pluss et brenselstillegg på 30 riksdaler.

I 1826 søkte Sommerschild avskjed etter 25 års tjeneste. 

 Referanser 

 Kilder 
 Om Hilchen Sommerschild på www.trondheim.no; besøkt 11. mars 2014.
 Ulla Meyer: Norske kvinner. 150 portretter, Jacob Dybwads forlag, Oslo 1943
 Rolf Grankvist om Sommerschild i Norsk biografisk leksikon.

Kategori:Norske pedagoger
Kategori:Personer fra Trondheim kommune